Նոյնքան կարեւոր է միջոցներ գտնել՝ «անկիւնը դնելու» համար Ճերի Պրաունները, Թրամփներն ու Ֆլինները, որոնք պատրաստ են Միացեալ Նահանգները վերածելու թուրք ու ազերի ոճրագործներուն խաղալիքին։ Պէտք է զգաստութեան բերել ամերիկացի զանգուածը, դաժան իրականութիւններուն վրայ բանալ անոր աչքերը, որպէսզի չսպասէ, որ թրքական ոճիրները, բռնադատութիւնները անպայման իր հողին վրայ կատարուին։ Նոյնը՝ Թուրքիան ու Ազրպէյճանը շահադիտական նպատակներով դարպասող միւս մեծերուն պարագային։